CELEX: 62011CB0442
Language: el
Date: 2012-02-09 00:00:00
Title: Υπόθεση C-442/11: Διάταξη του Δικαστηρίου (όγδοο τμήμα) της 9ης Φεβρουαρίου 2012 [αίτηση του High Court of Justice (Chancery Division) (Ηνωμένο Βασίλειο) για την έκδοση προδικαστικής αποφάσεως] — Novartis AG κατά Actavis UK Ltd [Άρθρο 104, παράγραφος 3, πρώτο εδάφιο, του Κανονισμού Διαδικασίας — Φάρμακα για ανθρώπινη χρήση — Συμπληρωματικό πιστοποιητικό προστασίας — Κανονισμός (ΕΚ) 469/2009 — Άρθρα 4 και 5 — Μοναδική δραστική ουσία για την οποία χορηγήθηκε αυτό το πιστοποιητικό — Έκταση της προστασίας — Φάρμακο που περιέχει περισσότερες δραστικές ουσίες από την καλυπτόμενη από το πιστοποιητικό ουσία]

5.5.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 133/12
            
         Διάταξη του Δικαστηρίου (όγδοο τμήμα) της 9ης Φεβρουαρίου 2012 [αίτηση του High Court of Justice (Chancery Division) (Ηνωμένο Βασίλειο) για την έκδοση προδικαστικής αποφάσεως] — Novartis AG κατά Actavis UK Ltd
   (Υπόθεση C-442/11) (1)
   
   (Άρθρο 104, παράγραφος 3, πρώτο εδάφιο, του Κανονισμού Διαδικασίας - Φάρμακα για ανθρώπινη χρήση - Συμπληρωματικό πιστοποιητικό προστασίας - Κανονισμός (ΕΚ) 469/2009 - Άρθρα 4 και 5 - Μοναδική δραστική ουσία για την οποία χορηγήθηκε αυτό το πιστοποιητικό - Έκταση της προστασίας - Φάρμακο που περιέχει περισσότερες δραστικές ουσίες από την καλυπτόμενη από το πιστοποιητικό ουσία)
   2012/C 133/22
   Γλώσσα διαδικασίας: η αγγλική
   
      Αιτούν δικαστήριο
   
   High Court of Justice (Chancery Division)
   
      Διάδικοι στην υπόθεση της κύριας δίκης
   
   
      Προσφεύγουσα: Novartis AG
   
      Καθής: Actavis UK Ltd
   
      Αντικείμενο
   
   Αίτηση για την έκδοση προδικαστικής αποφάσεως — High Court of Justice (Chancery Division) (Ηνωμένο Βασίλειο) — Ερμηνεία των άρθρων 4 και 5 του κανονισμού (ΕΚ) 469/2009 του Ευρωπαϊκού Κοινοβουλίου και του Συμβουλίου, της 6ης Μαΐου 2009, περί του συμπληρωματικού πιστοποιητικού προστασίας για τα φάρμακα (ΕΕ L 152, σ. 1) — Πεδίο εφαρμογής του πιστοποιητικού — Προστατεύονται μόνο τα φάρμακα που περιέχουν αποκλειστικά και μόνο την προστατευόμενη δραστική ουσία ή προστατεύονται επίσης τα φάρμακα που περιέχουν σύνθεση της προστατευόμενης δραστικής ουσίας με άλλες δραστικές ουσίες
   
      Διατακτικό
   
   Τα άρθρα 4 και 5 του κανονισμού (ΕΚ) 469/2009 του Ευρωπαϊκού Κοινοβουλίου και του Συμβουλίου, της 6ης Μαΐου 2009, περί του συμπληρωματικού πιστοποιητικού προστασίας για τα φάρμακα, έχουν την έννοια ότι, εφόσον «προϊόν» αποτελούμενο από μία δραστική ουσία προστατευόταν από κύριο δίπλωμα ευρεσιτεχνίας και ο δικαιούχος του μπορούσε να στηριχθεί στην προστασία που παρέχει το δίπλωμα αυτό στο «προϊόν» αυτό προκειμένου να εναντιωθεί στην εμπορία φαρμάκου που περιέχει σύνθεση της δραστικής αυτής ουσίας με μία ή περισσότερες άλλες δραστικές ουσίες, συμπληρωματικό πιστοποιητικό προστασίας χορηγηθέν για το ίδιο αυτό «προϊόν» επιτρέπει, μετά τη λήξη ισχύος του κύριου διπλώματος ευρεσιτεχνίας, στον δικαιούχο του να εναντιωθεί στην εμπορία από τρίτους φαρμάκου το οποίο περιέχει το εν λόγω προϊόν για χρήση του «προϊόντος» ως φαρμάκου η οποία επετράπη πριν από τη λήξη ισχύος του εν λόγω πιστοποιητικού.
   
      (1)  ΕΕ C 311 της 22.10.2011.